b'\n_START_ARTICLE_\nThe Burden of Bloom\n_START_SECTION_\nVastaanotto\n_START_PARAGRAPH_\nThe Burden of Bloom otettiin vastaan huonommin, kuin edelt\xc3\xa4j\xc3\xa4ns\xc3\xa4 Cross the Line. Debyyttialbumi nousi Suomen albumilistan toiselle sijalle, kun taas Burden ylsi ainoastaan sijalle 20. Keskisuomalaisen toimittaja Petja Savoila kuvailee albumia "ennalta-arvattavaksi kaljanjuontirockiksi", jonka kappaleet eiv\xc3\xa4t "r\xc3\xa4j\xc3\xa4yt\xc3\xa4 tajuntaa". Soundin toimittaja Eero Kettunen my\xc3\xb6nt\xc3\xa4\xc3\xa4 albumin "pystyv\xc3\xa4n parempaan" kuin Cross the Line, jota h\xc3\xa4n kuvailee "hirve\xc3\xa4ksi albumiksi", ja sanoo, ett\xc3\xa4 albumi on "astetta viilatumpi ja kappalemateriaaliltaan p\xc3\xa4tev\xc3\xa4mpi"._NEWLINE_Albumi sai kuitenkin my\xc3\xb6s hyv\xc3\xa4\xc3\xa4 palautetta, ja muiden muassa KaaosZinen toimittaja Johannes Honkanen sanoo albumin kappaleiden olevan "monipuolisia" ja "tarkoin mietittyj\xc3\xa4".'